open-index/open-wikipedia-markdown huggingface dataset:
Na’aman

**Na'aman** eller **Nu'aman** (arabisk: نعمان ابن منذربن امريء القيس اللخمي‎) var den siste lakmidekongen av Al Hīra, en oldtidsby lokalisert sør for Kufa i sørsentrale Irak. Han styrte i tiden 582-ca 602 e.Kr. og var en kristen araber.

## Bakgrunn
Na'amans far var al-Mundhir IV ibn al-Mundhir, som regjerte i perioden 575–580. Hans mor het Salma og var datter av en jødisk gullsmed fra Fadak som het Wa'il ibn Atiyyah. Salma hadde vært slave hos al-Harith ibn Hisn, som tilhørte Banu Kalb-stammen. Det faktum at Na'amans mor ikke bare var «en kvinne av folket», men sågar hadde vært tjener, var en kilde til mange harsellerende versestrofer fra samtidige trubadurer. I tillegg beskriver samtlige arabiske kilder Na'aman som en usedvanlig stygg mann, som var liten og rødhåret med masse fregner.

Ifølge den persiske historikeren al-Tabari var det den kristne poeten Adi ibn Zayd som oppdro Na'aman da han var barn; Adi ibn Zayd og hans brødre fungerte som sassanide-kongens sekretærer med ansvar for arabiske saker

## Monark
Ifølge sikre historiske opptegnelser krevde den sasanidiske kongen Khosrau II Na'amans kristne datter Hadiqah som en del av sitt omfattende harem. Som et svar på avslaget han fikk, skal Khosrau II i henhold til en syrisk krønike fått Na'aman henrettet ved å la elefanter trampe ham ihjel. Han ble først invitert til en fest, deretter vanæret, og så drept. En annen syrisk krønike hevder at Khosrau tok Na'aman til fange sammen med hans sønner og deretter fikk dem forgiftet. Dette var starten på en serie hendelser som førte fram til slaget ved Dhi Qar. 

Hva som ble Na'amans skjebne etter at han kom til Ktesifon er i stor grad omstridt, selv i nær samtidige kilder. Na'aman ble enten øyeblikkelig henrettet, eller fengslet for en tid og deretter henrettet. Det man kan slå fast med sikkerhet er at han var død i år 609, for da ble hans tidligere venn Iyas innsatt som konge, noe som markerte slutten på hans Na'amans dynasti. Riktignok forsøkte Na'amans sønn al-Mundhir å gjenvinne kongedømmet i løpet av Ridda-krigene, og hersket i regionen Bahrain i en periode på 8 måneder før han ble tatt til fange.

## Referanser
Emmit King

**Emmit King** (1959–2021) var en amerikansk friidrettsutøver (sprinter).

## Studietid
Våren 1978, etter å ha fullført Hueytown High School, signerte han et idrettsstipend ved Jefferson State (Junior College). I studietiden gjorde han stor suksess på friidrettsbanen. I 1979 løp han 100 meter på 10,0 sekunder, ny nasjonal rekord for studenter. I 1983 representerte han University of Alabama i Tuscaloosa da han vant studentmesterskapet (NCAA) på 100 meter med tiden 10,15.

## Karriere
Hans to fremste meritter er fra VM i 1983 i Helsingfors, hvor han tok bronsemedalje på 100 meter, samt gullmedalje på 4 x 100 meter stafett. I tillegg var han to ganger reserve på stafettlagene på 4 x 100 meter som vant gullmedaljer under OL i 1984 og OL i 1988. I et stevne i Tampa, Florida den 17. juni 1988 løp han 100 meter på 10.04, som er hans personlige rekord.

I 1989 ble King valgt inn i *Alabama Comminuty College Conferences* «Hall of fame».

## Referanser


## Eksterne lenker
*
Blåved

**Blåved** er en type misfarget trevirke.

Misfargingen skyldes angrep av en sopp med mørkt mycel, *Ceratostoma pilifera*, som eter opp membranene i porene. Dermed går vannet raskere i blåved enn i annen ved. Slik ved råtner også fortere, men er raskere å impregnere. Blåved oppstår særlig i nyfelt tømmer og nysagd trevirke av gran og furu som blir lagret fuktig. Fargen er vanligvis mørk gråblå, men kan også være gråsvart, brun, rød, gul og grønn. Veden kalles da ofte «fargeskadet virke». Blåved påvirker lite styrken i treet, men angrepet trevirke passer ikke all slags bruk og representerer derfor et verditap. Fargeflekker kan likevel aksepteres som et særpreg i tremøbler og paneler. En kan også bleike blåved med kaustisk soda og annet for å fjerne misfargingen.

Betegnelsen *blåved* brukes både om treet og misfargingen.

## Eksterne lenker
* Bleking av blåved
* Fjerning av misfarging i treverk
Svenska Teatern

:*Se også [[Svenska teatern, Stockholm]]*
**Svenska Teatern** er et svenskspråklig teater i Helsingfors. Teaterbygningen fra 1866 ligger ved Skillnaden, krysset mellom  Esplanadparken og Mannerheimvägen.

Teateret har to scener: Stora scenen og Miniscenen. De rommer henholdsvis 500 og 127 tilskuere. Teateret har ca. 10 premierer årlig, og ca. 80 ansatte, hvorav 20 skuespillere. Det årlige besøket utgjør 70&nbsp;000 til 80&nbsp;000 personer. Teatersjef siden 2017 er Joachim Thibblin.

## Historie

Helsingfors første teaterbygning ble tatt i bruk i 1827. Det var en liten trebygningen i krysset mellom Mikaelsgatan og Esplanaden. Arkitekt var Carl Ludvig Engel. Teateret hadde fra først intet fast ensemble, men huset omreisende teaterselskap, ofte på vei fra eller til St. Petersburg. Teateret ble raskt et populært tilbud, og Engels bygning ble for liten. I november 1860 ble et nytt teater åpnet, på samme tomt som dagens Svenska Teatern. Arkitekt var Georg Theodor von Chiewitz, som bygde i stein. Det første stykket var *Princessan av Cypern* av Zacharias Topelius og Fredrik Pacius. De første skuespillerne kom fra Pierre Joseph Delands ensemble, som var ansatt ved teatret for sesongen 1860-1861. Bygningen brant ned etter bare tre år, og et nytt bygg ble raskt gjenoppført.

Dagens teaterbygning ble innviet i 1866, og arkitekten var den russiske Nikolaj Benois. Fram til 1887 het teatret *Nya Teatern*, og da *Finska teatern* ble etablert skiftet man navn til *Svenska Teatern*. Teatret ble utvidet i 1935 under ledelse av arkitektene Eero Saarinen og Jarl Eklund. Eksteriøret ble da omformet til en glatt funkisfasade, mens salongen og foajéen ble bevart etter Benois' tegninger. 

Fra tidlig 1900-tall ble teatret ledet av svensker, og også flere av skuespillerne kom fra Sverige. I 1915 ble det offisielt vedtatt at teatret skulle være en nasjonalscene for finlandssvensk teater. Siden 1908 driver teatret sin egen *Svenska Teaterns elevskola*, noe som bidro til en jevn rekruttering av skuespillere.

## Eksterne lenker
*
Gan

**Gan** har flere betydninger:

* Gansdalen, et tettsted i Lillestrøm kommune
* Gan (språk), et kinesisk språk
* Gan Jiang, en elv i Kina
* Gan De eller Gan Gong, en kinesisk astronom
* Gan (Ganzhou), et fylke i Kina
* Ganding, trolldomskunster
* En kinesisk produsent av Rubiks kube og andre puslespill.

## Se også
*Gand
Tokagjelet

**Tokagjelet** er et gjel og en veiparsell i Kvam. Veien gjennom Tokagjelet, som i dag er Fylkesvei 49, ble stukket ut rundt 1890, påbegynt i 1903 og åpnet i 1907. Steinsdalselva renner fra Langvotnevatnet gjennom Tokagjelet og dalen mot Movatnet. Gjennom gjelet er Steinselva navngitt Tokagjelselva.

Store partier av veien gjennom Tokagjelet er bygget med håndkraft mens arbeiderne hang i tau i den glatte fjellsiden. Dette ble gjort fordi veien ikke hadde naturlig fundament i fjellsiden. Ny vei med fire tunneler ble bygget mellom 1953 og 1956. Dette er tunnelene Snauhaugentunnelen på 349 meter, Hansagjeltunnelen på 697 meter, Tokagjeltunnelen på 408 meter og Fossagjeltunnelen på 365 meter.

Det som er igjen av den gamle veien utenfor tunnelene ble i 2002 foreslått vernet i Nasjonal verneplan for veger, bruer og vegrelaterte kulturminner og vedlikeholdt som gang- og sykkelvei.

Den 21. desember 2009 fredet Riksantikvaren Tokagjelet sammen med 39 andre veier omtalt i Nasjonal verneplan for veger, bruer og vegrelaterte kulturminner.

## Referanser

## Eksterne lenker
*
Eidsvoll Bygds Historie

***Eidsvoll Bygds Historie*** er et lokalhistorisk verk som er redigert av Andreas Holmsen og ble gitt ut før krigen. Verket omfatter gårds- og slektshistorie.

Eidsvolls historie har en sentral plass både i Eidsvoll og i Norges historie.

Eidsvoll er nevnt alt i gamle norrøne skrifter og på 1000-tallet var Eidsivatinget et lagting i Øst-Norge, som en erstatning for Vang. Eidsivatinget hadde sete på Tingvoll ved Eidsvoll kirke i over 600 år.

Eidsvoll var et viktig holdepunkt på grunn av sin tilknytning til elven Vorma og Mjøsa, som ga tilgang til de nordre delene av innlandsnorge. Pilegrimsleden har derfor et viktig knutepunkt på Eidsvoll.

Eidsvoll Verk ble åpnet av kong Christian IV i 1624 som et smelteverk for jern, drevet av vannkraft fra Andelva. På slutten av 1600-tallet drev for eksempel hertugdømmet Kurland i dagens Latvia gruver på Kongsberg og Eidsvoll. I 1688 var verket eid av direktøren ved sølvgruvene i Kongsberg, Heinrich von Schlanbusch, og var i hans families eie frem til 1781. Og i 1794 tok Carsten Anker over, som i 1811 slo seg ned i Eidsoll i det som senere skulle bli kjent som *Eidsvollbygningen*.

I 1758 ble det funnet gull i Eidsvoll og bygda opplevde et mindre gullrush, disse områdene er fortsatt kjent som Gullverket.

Grunnloven ble vedtatt av Riksforsamlingen i Eidsvollsbygningen i 1814.

Hovedbanen åpnet i 1854 som den første jernbaneforbindelse til Christiania.

## Litteratur
*Andreas Holmsen: *Eidsvoll Bygds Historie*. Eidsvoll Bygdebokkomite, Oslo 1950-1961. Bd. I del 1 – Bygdehistorien til omkring 1700/Bd. II del 1 – Gardene på østsiden av Vorma/Kirkeby, Birger: Bd. II del 2 og 3 – Gardene på vestsida av Vorma [sc]

## Eksterne lenker
* Portal på lokalhistoriewiki
Tempelplassens kirke

**Tempelplassens kirke** (*[[finsk]]: Temppeliaukion kirkko*) er en kirke i bydelen Främre Tölö i Helsingfors. Kirken er på grunn av den spesielle arkitekturen en av byens fremste severdigheter. Kirken ble innviet i 1969 og er tegnet av arkitektene Timo Suomalainen og Tuomo Suomalainen. 

De første planene om en kirke på stedet ble lansert allerede på 1930-tallet, og J.S. Sirén vant en arkitektkonkurranse om bygget. Krigsårene forstyrret planene, og en ny konkurranse ble utlyst i 1961, og vunnet av arkitektene Suomalainen. Byggearbeidene begynte i 1968, og kirken ble innviet i september 1969. 

Byggets idé er å utnytte en tomt som ikke lot seg utnytte, og bevare tomtens opprinnelige form. Kirken er hugget ut av berget, slik at den nederste delen er berg, og den øverste delen er grovt tilhuggede steinblokker. Lys kommer inn gjennom takvinduene. Bygget brukes ofte som konsertlokale på grunn av sin særegne akustikk, som fremkommer på grunn av de ubehandlede bergveggene. Kirkens «altertavle» er en revne i bergveggen. 

Interiøret er også formgitt av arkitektene. Kirken har ingen kirkeklokke, men bruker lydbånd til dette formålet.

*Tempelplatsens kyrka* er en av byens fremste severdigheter, med et årlig besøk på mer enn en halv million. I  2006 var kirken den tredje mest besøkte turistmålet med 579&nbsp;570 besøkende. 

## Referanser


## Eksterne lenker
*
Nattog

**Nattog** er et jernbanetog som kjøres fra avgangsstasjon til endestasjon i løpet av en natt. Nattoget fører vanligvis en kombinasjon av sovevogner og sittevogner som de reisende etterspør. 

Nattoget er hensiktsmessig for mange reisende fordi reisen foregår om natten, og man kan reise mens man sover liggende i en seng, eller sittende i en liggestol. Med nattoget reiser man fra sentrum til sentrum, og jernbanen tilbyr kupeer som hotellrom. Mange nattog fører også vogn med serveringstilbud. 

Den tradisjonelle sovevognen hadde kupeer med tre køyesenger over hverandre. I dag er antallet senger redusert. 

## Nattog i Norge
Det kjøres i dag nattog på følgende baner i Norge: Sørlandsbanen, Bergensbanen, Dovrebanen og Nordlandsbanen. Nattogene fra Oslo S går om lag kl. 23. 
* På  Bergensbanen benyttes sittevogner og bistrovogn type 7 (B7/FR7).
* På Sørlandsbanen, Dovrebanen og Nordlandsbanen benyttes sittevogner og bistrovogn type 5 (B5/FR5).
* På alle strekninger benyttes sovevogner WLAB2.

I tillegg går det nattog mellom Narvik og Stockholm, hele nattstrekningen ligger imidlertid i Sverige.

## Nattog i Europa
En ny nattogsforbindelser mellom Moskva i Russland og Paris i Frankrike ble tatt i bruk igjen 12. desember 2011 etter en pause på 17 år. Den drives av det russiske jernbaneselskapet RZD (EuroNight 452/453, 37 timer) og er europas nest lengste direkte jernbaneforbindelse. Europas lengste forbindelse går mellom Moskva og Nice (IC 17/19, rundt 50 timer). Den kjører nattog fra Stockholm til Hamburg og Berlin hver dag.

City Night Line ble opprettet i 1998, og betjente tog til Frankrike, Italia, Østerrike, Sveits og Tsjekkia, frem til den ble nedlagt i desember 2016.

## Nattog utenfor Europa
Southern Aurora var et nattog i Australia mellom Sydney og Melbourne i perioden 1962-1986.

## Referanser




## Eksterne lenker
* Nattoget av Nordahl Grieg på DigitaltMuseum
Mini Mental Status

**Mini Mental Status** (**MMS**), **Mini Mental Status Examination (**MMSE) eller **Folstein test** er et 30-poeng spørreskjema som brukes for å teste kognisjon. Den er allment brukt innenfor medisin for screening av demens. I løpet av 10 minutter testes forskjellige kognitive domener som aritmetikk, hukommelse og orienteringsevne. Testen ble innført av Folstein *et al* i 1975, og brukes i mange forskjellige sammenhenger med små modifikasjoner. Mini Mental Status er ikke det samme som mental status examination.

En rekke andre tester har også blitt brukt i varierende omfang, som Hodkinsons abbreviated mental test score (1972, geriatri) og lengre formelle tester for mer inngående analyse av spesifikke kognitive defekter.

## Testen

MMS-testen inkluderer enkle spørsmål og problemer innenfor en rekke områder, som tid og sted for testen, gjentakelse av en liste av ord, aritmetikk, språkbruk og forståelse, enkle motoriske ferdigheter. Eksempelvis blir testpersonen bedt om å kopiere en tegning med to pentagonale strukturer (vist til høyre).

## Fortolking
En poengsum over 27 (ut av maksimalt 30) anses å være innenfor normalområdet. Intervallet 20-26 indikerer mild kognitiv svikt, 10-19 moderat kognitiv svikt og under 10 alvorlig kognitiv svikt. Normalverdien korrigeres også for utdannelsesnivå og alder. Lave og veldig lave poengsummer korrelerer tett med tilstedeværelse av demens, selv om også andre mentale forstyrrelser kan føre til unormale poengsummer ved MMS. Fysiske handicap kan også være forstyrrende i fortolkningen, for eksempel kan en person være fysisk ute av stand til å høre eller lese instruksjonene korrekt, eller ha motoriske handicap som påvirker evnen til å skrive og tegne.

## Problemstillinger knyttet til kopibeskyttelse
Etter at MMS oppnådde betydelig popularitet, bestemte den nåværende eier av opphavsrett til testen, Psychological Assessment Resources (PAR) etter mange år å begynne å håndheve opphavsretten, og etablerte en nettside hvor den offisielle versjonen av testen selges.

Håndhevelsen av opphavsretten til MMS har blitt sammenlignet med "stealth" patenter, hvor en patenteier venter til en oppfinnelse har oppnådd en tilstrekkelig popularitet før man begynner å utnytte patentet kommersielt. Håndhevelsen av opphavsretten har ført til at flere forskere har søkt etter alternative metoder for å vurdere kognisjon.

## Referanser


## Se også
*Informant Questionnaire on Cognitive Decline in the Elderly (IQCODE)

## Eksterne lenker
* FPnotebook side om fortolkning
* MMSE poengsummer etter utdannelsesnivå og alder – Tufts University.
* Spørreskjemaet MMS (Mini Mental Status) i Nevro-NEL
Ponta do Pico

**Ponta do Pico** er en stratovulkan og det høyeste punktet på øya Pico i Asorene. Med en høyde på 2&nbsp;351 meter over havet er det også det høyeste punktet i Portugal og på Den midtatlantiske ryggen. Pico er mer enn dobbelt så høy som andre fjell i Asorene.

Pico Alto er et rundt krater med en diameter på rundt 500 meter og et dyp på 30 meter som ligger på toppen av vulkanen. Piquinho (Pico Pequeno) er en liten vulkankjegle som stiger 70 meter opp og danner den egentlige toppen av fjellet. Utbrudd fra Pico i historisk tid har skjedd fra ventiler i fjellsiden av vulkanen og ikke fra selve krateret på toppen. I 1562–1564 var det et utbrudd på sørøstsiden av fjellet som produserte lavastrømmer som nådde sjøen. Et annet utbrudd i fjellsiden i 1718 gjorde det samme. Det siste utbruddet vi kjenner til skjedde i desember 1720. 

Det går turstier til toppen av fjellet, en tur som tar to til fire timer fra bunnen av fjellet. 

## Eksterne lenker
* Informasjon om fjellet
* Pico - A Ilha Montanha Atlantica - Bilder fra Flickr
* Bildegalleri
Pukkelhodeciklide

**Pukkelhodeciklide** er en art i gruppen ciklider.
Det er en tropisk ferskvannsfisk som finnes i Tanganyikasjøen i Afrika.
Den blir opptil 35 cm lang i fangenskap og lever i opptil 25 år.

## Eksterne lenker
*
Byggmester Bob

***Byggmester Bob*** er en britisk animert barneserie som omhandler figurene Byggmester Bob, Wenche, Rulle (dampveivals), Scuff (gravelaster), Svimle (sementblander), Løfte (mobilkran), Tralte (traktor), Strå (fugleskremsel), Maks, Pusen, Fugl, Bonden Sylte (bonde), Borgermester Bentheim og mange flere. Serien gikk på BBC fra 1999 til 2011. Den gjennomgikk en del endringer i 2005 og i 2010.

I programmene ser man hvordan Bob og vennene hans bygger og hjelper folk. Serien ble laget av Keith Chapman og har i Norge gått på TV 2.

## Norske stemmer

*Hans Petter Meirik som Byggmester Bob, Skuff og Tralte (Første stemme)
*Lars Sørbø som Byggmester Bob og Tralte (Andre stemme)
*Jannike Kruse som Svimle og Wenche
*Erik Skøld som Skuff (Andre stemme)
*Øyvind B. Lyse som Strå, Bonden Sylte, Herr Bentheim, Max, Løfte, Rulle
*Lena Meieran som Benny
*Tommy Karlsen som Vrengern
*Anine Kruse som Skrape

## Musikk

* Introsang: Øyvind B. Lyse

## Norsk versjonering

* Studio: Bio-Visjon AS, NorDubb Studios AS
* Tekniker: Monica Dalen Kruse
* Oversetter: Børge Johnsen, May Bagge-Lund

## Eksterne lenker
* 
*
Teco Maritime Group

**TECO Maritime Group AS** er et holdingselskap for en selskapsgruppe innen for den maritime næringen. Selskapet har sitt hovedkontor på Lysaker i Bærum. Selskapene i gruppen leverer blant annet totalentreprise, engineering, installasjon, service og produktsalg til maritime og offshore kunder. Selskapene leverer i økende grad tjenester og produkter i forbindelse med nye miljøkrav.

Selskapet var frem til 2012 registrert på Oslo Børs med ticker TECO. Selskapet ble grunnlagt i 1994 av Tore Enger. Siden 2019 har Sigurd Gaarder Lange vært Group CEO i TECO Maritime Group AS, mens Tore Enger er Styreleder i TECO Maritime Group AS. Tore Enger var til daglig Group CEO i det børsnoterte selskapet Teco 2030 ASA.

## Eksterne lenker
* TECO Maritime Group AS  – selskapets hjemmeside
*https://www.oslobors.no/Oslo-Boers/Om-Oslo-Boers/Nyheter-fra-Oslo-Boers/TECO-Maritime-strykes-fra-Oslo-Boers
Hyttebok

**Hyttebok** er en bok man har på hytter for å skrive inn opplevelser, hilsener og kommentarer til andre brukere av hytten. Bøkene kan være enkle skrivebøker eller innbundet i skinn og påkostet, og noen limer gjerne inn bilder i hyttebøkene sine. De kan fungere som dagbok eller gjestebok, men de kan også være til internt bruk for en familie og være et bidrag til familiens identitet ved å ta vare på generasjoners opplevelse av livet på hytta.

## Turistforeningen
Den norske Turistforening har hyttebøker på sine mange turisthytter rundt om i landet, og disse er mye brukt av gjestene for å lese om vær og forhold som andre gjester har opplevd i forbindelse med sine besøk. 

## Hyttebøker som kildemateriale
I 2008 satte Statsarkivet i gang en aksjon for å få folk til å arkivere hyttebøker i offentlige arkiv. Da kan de i framtida bli kildemateriale for forskere innen etnologi som vil se hvordan dagligliv og fritidsliv var tidligere. 

## Eksterne lenker
* ''Hyttebøker kan bli historiske kilder om dagliglivet'' Artikkel hos bygg.no 22. mars 2008
* Gunn Merete Smenes: ''- Send oss hytteboken din!'' Artikkel i Aftenposten 15. mai 2008
* Olav Kr. Reinertsen: ''En hyttebok for mitt hjerte'' Innlegg i Hamar Arbeiderblad
Akershusstranda

**Akershusstranda** er et område rundt Akershus festning og slott i Oslo. Litt mer spesifikt er dette strekningen mellom Vika i nord, og Vippetangen i sør, på Akershusnesets vestlige side. Dermed er området kortere enn gaten med samme navn, ligger på en nokså rett (hovedsakelig nord-sør) strekning, og har konsekvent Akershus festning og slott i øst og Oslofjorden i vest. Områdets nåværende status er kaianlegg.

## Reguleringsplaner: Fjordbyen og Akershusstranda
Akershusstranda er en egen del av Oslo kommunes plan for Fjordbyen. Reguleringsplan for Akershusstranda ble vedtatt av Oslo bystyre 18. juni 2003, mens den totale Fjordbyplanen – uten Akershusstranda – ble vedtatt 27. februar 2008. Gullik Gulliksen AS vant arkitektkonkurransen om Akershusstranda i samarbeid med Lund Hagem Arkitekter AS i 2003. Begrunnelsen for oppgraderingen av området var: «Det legges opp til en endring av området med vekt på rekreasjon og grøntområder med høy grad av tilgjengelighet for publikum. I fremtiden vil området også kunne få en rekke nye publikumstilbud, særlig området rundt skur 34 ved Akershusutstikkeren er gjenstand for en slik vurdering.»

Fjordbyplanen fra 2008 skisserte på sin side opp at Fjordbanen skal gå gjennom området. Akershusstranda inngår også i planene for Havnepromenaden, som ble vedtatt i 2008.

## Telefonkiosken fra 1932
Landets første røde telefonkiosk tegnet av arkitekt Georg Fasting ble satt opp på Akershuskaia i 1932; senere ble telefonkiosker av samme modell satt opp over hele Norge, og ble ikoniske med sin særegne art deco-stil. Den siste telefonkiosken ble tatt ut av drift i 2016.

## Referanser


## Eksterne lenker
* 
* ''Forslag for Akershusstranda''. Oslo kommune, Fjordbykontorets hjemmeside, 10. desember 2003 (besøkt 11. september 2009)
Franz Josef II av Liechtenstein

**Franz Josef II** (Franz Joseph Maria Aloys Alfred Karl Johannes Heinrich Michael Georg Ignaz Benediktus Gerhardus Majella) (født 16. august 1906 i Steiermark i Østerrike, død 13. november 1989) var fyrste av Liechtenstein fra 1938 frem til sin død. Hans fulle tittel var *Fürst von und zu Liechtenstein, Herzog von Troppau und Jägerndorf, Graf zu Rietberg*.

Han var sønn av prins Alois av Liechtenstein og hans kone, erkehertuginne Elisabeth av Østerrike (datter av erkehertug Karl Ludwig av Østerrike). Han etterfulgte sitt barnløse søskenbarn, fyrst Franz I, etter beslutning fra søskenbarnets far, Johann II i 1921.

Under hans styre fikk kvinner for første gang stemmerett, i 1984, som det siste landet i Europa.

Franz Josef var en populær monark i Liechtenstein. Han forvandlet landet fra en jordbruksnasjon til et av verdens rikeste land.

## Referanser
Tom Cato Karlsen

**Tom Cato Karlsen** (født 1974) er en norsk lege og politiker (FrP) som siden 2019 har vært statsforvalter i Nordland. Han var statssekretær i Erna Solbergs regjering 2014–2017.

## Biografi
Karlsen representerte Fremskrittspartiet og var varaordfører i Bodø i perioden 2011&ndash;2014, da han var i sin tredje periode i Bodø bystyre. Karlsen var medlem av Fremskrittspartiets sentralstyre fra 22. april 2012 til 29. april 2018, og satt også i arbeidsutvalget i samme periode.

Karlsen var medlem av styret i Nordland FrP i 15 år; først som fylkesstudieleder fra februar 2003 til februar 2009, deretter organisatorisk nestleder fra februar 2009 til februar 2010, og til slutt politisk nestleder i Nordland FrP fra januar 2010 til februar 2018. Han var medlem av Fremskrittspartiets programkomité for stortingsperioden 2009&ndash;2013.

Karlsen har tidligere vært rådsmedlem i Stiftelsen Norsk Luftambulanse, Region Nord, og har jobbet som anestesilege ved Nordlandssykehuset HF og ved 330 skvadron avd. Bodø fra 2003 og frem til han gikk ut i full permisjon i oktober 2014. Han ble 17. oktober 2014 utnevnt til statssekretær for samferdselsminister Ketil Solvik-Olsen i Samferdselsdepartementet og satt frem til han fikk avskjed i nåde 1. desember 2017.

Den 26. oktober 2018 ble Karlsen utnevnt til fylkesmann i Nordland, og han tiltrådte 1. januar 2019.

I november 2020 ble Karlsen utnevnt til leder av Generalistkommuneutvalget, som leverte sin rapport i form av en NOU til kommunal- og distriktsminister Sigbjørn Gjelsvik (Sp) den 29. mars 2023.

## Referanser


## Eksterne lenker
* 

https://nettsteder.regjeringen.no/generalistkommuneutvalget/
Max Theon

**Max Théon** (født 17. november 1848 i Warszawa i Kongress-Polen, død 4. mars 1927 i Tlemcen, Algerie) var pseudonymet på en polsk jødisk kabbalist, okkultist og medlem av et hemmelig selskap. Hans navn var muligens **Louis-Maximillian Bimstein**. Han regnes som grunnleggeren av *The Cosmic Movement* og det hermetiske broderskap av Luxor.

## Ukjent identitet
Théon levde hele livet under falske navn og identifikasjonspapirer og oppga stadig feilaktige opplysninger til myndighetene. Hans sanne navn, fødselsdato og fødested er derfor ukjent.

Medlemmer av Ordenen av Gull- og Rosenkorset var forpliktet til å skjule sin identitet overfor myndighetene. De endret stadig identitet og bosted og måtte velge døden fremfor å avsløre ordenens hemmeligheter. I sitt verk om frimureriet trodde derfor Kenneth Mackenzie at det hermetiske broderskap av Luxor hadde «en rosenkors-basis»

I 1907 skrev den franske journalisten Jaques Brieu at Max Théon var en jødisk kabbalist fra Levanten. Mirra Alfassa Morriset, som ble opplært av Max Théon  i okkultisme i Tlemcen i Algerie i årene 1906 og 1907, visste intet om hans alder eller fødested, men trodde at han var polsk eller russisk: «Han var av jødisk opprinnelse, og måtte av den grunn flykte fra sitt land». Mirra skrev også: 

Flere biografier om Mirra Alfassa Morriset knytter Max Théon til Helena Petrovna Blavatskys og den koptiske magikerens «Paulos Metamon» forsøk på å grunnlegge *Sociéte spirite* i Kairo i 1871.

Dette kolliderer med påstandene om at Max Théon var i Paris i 1870 og England i 1873. Andre steder er det blitt hevdet det at «Paulos Metamon» var Max Théons far.

## Fødselsdatoen
### Vielsesattest

Da han giftet seg i Westminster Abbey i London den 21. mars 1885, oppga han alderen til 30 år (født 1855) og  navnet som **Louis Maximillian Bimstein**. Ifølge bryllupsattesten var faren en polsk rabbi ved navn *Leon Judas Bimstein*. Alderen på hans kone (oppgitt som 27 år, dvs født 1859) og brudepiken *Augusta Rolfe* (født 1845) er også feil.

### Dødsattest
Ifølge dødsattesten ble han født den 17. november 1848. Ifølge folketellingen i Algerie i 1911 ble han født den 5. august 1847. Den jødiske sionisten og kabbalisten Pascal Themanlys, som i 1949 ledet den franske seksjonen av informasjonsdepartementet i den nye staten Israel, hevdet at Max Théon ble født i 1848 i Warszawa i Polen. I et brev til rabbi Morali i Algerie oppga Max Théon å være født den 1. juni 1850, mens en avis i Algerie skrev at han døde 76 år gammel i 1927, med andre ord født i 1850.

## Referanser


## Litteratur
* *Mothers Agenda*, 8 bind, Institute for Evolutionary Research, 1979
* Sujata Nahar: *Mother's Chronicles*, 3 bind, Institut des Recherches Evolutives, 1985&ndash;1989, ISBN 2902776187, ISBN 978-2902776184
Michael von Sundt

**Michael Wilhelm von Sundt** (1679–1753) var en norsk militær offiser. Han var generalkvartermester fra 1719 til 1752, og er kreditert å være mannen som forhindret riving av Akershus slott på 1700-tallet.

von Sundt bidro også til utvidelsen av Kristiansten festning fra 1740, da det var hans planer som ble lagt til grunn for arbeidet.

Barakken (hus nr. 3) på Michael von Sundts plass på Akershus festning har en minneplate til ære for von Sundt. 

## Referanser


## Eksterne lenker
*
Daniel Arnefjord

**Daniel Arnefjord** (født 21. mars 1979) er en svensk fotballspiller som spilte midtstopper for Aalesunds FK. Han kom til klubben sommeren 2008 fra svenske AIK og var ment som en erstatter for Benjamin Kibebe som forlot klubben til fordel for danske FC Nordsjælland.

Tidligere har Arnefjord også spilt for klubbene Brommapojkarna og Café Opera. I 2005 var han kaptein for den nye klubben Väsby United som var resultatet av en sammenslåing mellom Café Opera og Väsby IF.

## Referanser


## Eksterne lenker
*
Don Chaffey

**Donald Chaffey** (1917–1990) var en britisk regissør kjent for filmer som *[[Jason and the Argonauts]]* (1963) og *[[One Million Years B.C.]]* (1966).

Chaffey regidebuterte med filmen *Skid Kids* i 1953 og ved siden av ovennevnte filmer kan en nevne titler som *[[Peter og Dragen]]* (1977) og *[[The Magic of Lassie]]* (1978). I de siste 10 årene av sin karriere arbeidet han kun med TV. Han hadde regioppgaver på kjente serier som blant annet *[[The Prisoner]]* (1967), *[[The Pathfinders]]* (1972), *[[Disneyland (TV-serie)|Disneyland]]* (1962–1979), *[[Charlie's Angels]]* (1978–1981), *[[Fantasy Island]]* (1981–1982), *[[T.J. Hooker]]* (1983) og *[[MacGyver]]*.

Chaffey døde av hjertesvikt i 1990 på øya Kawau Island i New Zealand, 73 år gammel.

## Referanser


## Eksterne lenker
*
Apotekergata

**Apotekergata** finnes flere steder:

* Apotekergata (Oslo)
* Apotekergata (Ålesund)
* Apotekergata (Stokke) 
* Apotekergata (Kongsberg)
* Apotekergata (Horten)
Arbeidergata

**Arbeidergata** (eller *Arbeidergaten*) finnes flere steder:

* Arbeidergata (Oslo)
* Arbeidergata (Stavanger)
* Arbeidergata (Tromsø)
* Arbeidergata (Skien)
* Arbeidergata (Sør-Varanger) – Kirkenes
* Arbeidergata (Haram) – Brattvåg
* Arbeidergata (Drammen) – Mjøndalen
* Arbeidergata (Øvre Eiker) – Hokksund
* Arbeidergaten (Bergen)
* Arbeidergaten (Tinn) – Rjukan
* Arbeidergata (Trondheim) - tidligere gate fra Strandveien til General von Kroghs gate
Still Life

* *For det kunstneriske teamet, se [[Stilleben]]*

***Still Life*** er et dobbelt konsertalbum av progressiv metal bandet Fates Warning.

Albumet ble utgitt av Massacre Records i 1998, og er det første konsertalbumet til Fates Warning. Disk 1 inneholder en konsertfremføring av albumet *[[A Pleasant Shade of Gray]]* i sin helhet. På den japanske versjonen er det en cover av Scorpions-låta «In Trance» som spor nummer 8 på disk 2.

## Sporliste
### Disk 1
#«A Pleasant Shade of Gray Part I»
#«A Pleasant Shade of Gray Part II»
#«A Pleasant Shade of Gray Part III»
#«A Pleasant Shade of Gray Part IV»
#«A Pleasant Shade of Gray Part V»
#«A Pleasant Shade of Gray Part VI»
#«A Pleasant Shade of Gray Part VII»
#«A Pleasant Shade of Gray Part VIII»
#«A Pleasant Shade of Gray Part IX»
#«A Pleasant Shade of Gray Part X»
#«A Pleasant Shade of Gray Part XI»
#«A Pleasant Shade of Gray Part XII»

### Disk 2
#«The Ivory Gate of Dreams»
#«The Eleventh Hour»
#«Point of View»
#«Monument»
#«At Fate's Hands»
#«Prelude to Ruin»
#«We Only Say Goodbye»

## Personell
*Ray Alder – Vokal
*Jim Matheos – Gitar
*Mark Zonder – Slagverk
*Joey Vera – Bassgitar

**Gjestemusikere**
*Bernie Versailles – Gitar
*Jason Keaser – Keyboard på disk 2

## Eksterne lenker
*
Disconnected

***Disconnected*** er det niende studioalbumet fra progressiv metal bandet Fates Warning.

Albumet ble utgitt 25. juli 2000 av  Metal Blade Records. Keyboardisten Kevin Moore (tidligere Dream Theater) deltar som gjestemusiker på albumet. 

## Sporliste
#«Disconnected Part 1» (Matheos) – 1.13
#«One» (Matheos/Alder) – 4.27
#«So» (Matheos) – 8.08
#«Pieces of Me» (Matheos/Alder) – 4.24
#«Something from Nothing» (Matheos/Alder) – 10.59
#«Still Remains» (Matheos) – 16.08
#«Disconnected Part 2» (Matheos) – 6.11

## Personell
* Ray Alder – Vokal
* Jim Matheos – Gitar
* Mark Zonder – Slagverk
* Joey Vera – Bassgitar

**Gjestemusiker**
* Kevin Moore – Keyboard

## Eksterne lenker
*
FWX

***FWX (Fates Warning X)*** er det tiende studioalbumet fra progressiv metal bandet Fates Warning.

Albumet ble utgitt i 2004 på Metal Blade Records og produsert av Jim Matheos og Ray Alder.

## Sporliste
# «Left Here»  – 6:59
# «Simple Human»  – 4:03
# «River Wide Ocean Deep»  – 6:09
# «Another Perfect Day»  – 4:43
# «Heal Me»  – 7:38
# «Sequence #7»  – 2:13
# «Crawl» – 4:21
# «A Handful of Doubt»  – 5:06
# «Stranger (With a Familiar Face)»  – 4:20
# «Wish»  – 6:38

## Personell
* Ray Alder – vokal
* Jim Matheos – gutar, keyboard
* Joey Vera – bassgitar
* Mark Zonder – slagverk

## Eksterne lenker
*
La Bayamesa

**La Bayamesa** (**El Himno de Bayamo**, Bayamohymnen) er Cubas nasjonalsang. Tekst og melodi ble skrevet av en advokat ved navn Pedro Figueredo, bedre kjent som Perucho Figueredo. Han komponerte melodien på oppfordring i forbindelse med at *Den revolusjonære komité i [[Bayamo]]* møttes i huset hans i august 1867. Året etter skrev han tekst til melodien. Hymnen til Cubas pris ble fremført første gang i 1868.

## Historie

I juli 1867 ble *Den revolusjonære komite i Bayamo* dannet. Komiteens mål var at Cuba skulle løsrive seg fra Spania. Spanjolene avslørte komiteens planer, noe som førte til at Carlos Manuel de Céspedes fremskyndet komiteens planlagte opprør. I 1868 lanserte han sitt *10de oktober-manifest*, der han erklærte landet for selvstendig. Med dette startet tiårskrigen; krigen varte fra 1868 til 1878 og var den første av i alt tre frigjøringskriger før Cuba offisielt oppnådde selvstendighet i 1902. 

I 1868 beleiret frigjøringskjemperne Bayamo i ti dager. Den 10. oktober 1868 begynte revolusjonen, og den 20. oktober 1868 kapitulerte byens spanske myndigheter. Etter seieren skrev Figueredo teksten til *La Bayamesa*, til melodien han hadde komponert i 1867. 

To år senere ble Figueredo fengslet og henrettet av spanjolene. Hans siste ord skal ha vært en linje fra hymnen hans:  (Å dø for fedrelandet, er å leve).

Etter frigjøringen fra USA i 1902, ble *La Bayamesa* offisielt innført som nasjonalsang, og den ble beholdt som nasjonalsang etter revolusjonen i 1959.

## Sangtekst

## Vers som ikke lenger er i bruk

Opprinnelig hadde sangen seks vers. De siste fire ble imidlertid fjernet i 1902 fordi de ble regnet som for aggressive overfor Spania.

## Referanser
Arne Garborgs vei

**Arne Garborgs vei** (eller veg) finnes flere steder:

* Arne Garborgs vei (Oslo)
* Arne Garborgs vei (Stavanger)
* Arne Garborgs vei (Fredrikstad)
* Arne Garborgs vei (Asker) – Hvalstad
* Arne Garborgs vei (Sandnes)
* Arne Garborgs vei (Tvedestrand)
* Arne Garborgs vei (Stokke)
* Arne Garborgs vei (Lørenskog) – Fjellhamar
* Arne Garborgs vei (Kongsberg)
* Arne Garborgs veg (Trondheim)
* Arne Garborgs veg (Gjøvik) – Hunndalen
* Arne Garborgs veg (Moss)
* Arne Garborgs veg (Time) – Bryne

Videre finnes **Garborgs vei** i Larvik.
Bulls Press

**Bulls Press** er et frittstående nordisk medieselskap. Bulls Press syndikerer tegneserier, bilder, kryssord, aktivitetshefter o.l., grafikk, værvarsel, føljetonger, film- og TV-rettigheter, og retter seg primært til dags- og ukepressen, forlagshus, reklamebyråer og utgivere av digitale og nettbaserte produkter.

Selskapet ble startet som et presseagentur av nordmannen Cornelius Bull i 1929. En av de første produktene som ble syndikert, var tegneserien *[[Knoll & Tott]]* (*Katzenjammer Kids*). Virksomheten ble kort tid etter etableringen flyttet til Sverige. I dag eies Bulls Press av familien Steinsvik i Stockholm.

Bulls Press representerer blant annet King Features Syndicate, The Walt Disney Company, Camera Press, McClatchy Tribune (MCT) og Sveriges meteorologiska och hydrologiska institut (SMHI).

Blant tegneseriene Bulls Press representerer er *[[Hårek]]*, *[[Zits]]*, *[[Billy (tegneserie)|Billy]]*, *[[Donald Duck]]*, *[[Fantomet]]*, *[[Kollektivet (tegneserie)|Kollektivet]]*, *[[EON]]*, *[[Oppgulp]]*, *[[Rex Rudi]]*, *[[Campus]]*, *[[Helt Nils]]*, *[[Sølvpilen]]*, *[[Mummitrollet]]*, *[[Mandrake]]*, *[[Pels & Poter]]*, *[[Lagunen]]*, *[[Ernie]]*, *[[Bizarro]]*, *[[Modesty Blaise]]*, *[[Agent X9]]*, *[[Rip Kirby]]* og flere.

Bulls Press arbeider i dag på tolv markeder, ut fra ni lokale kontorer, blant disse Oslo.

## Eksterne lenker
* Bulls Press
Jan Ole Otnæs

**Jan Ole Otnæs** (født 3. mars 1951 i Mo i Rana) er en norsk jazzadministrator som har ledet Nasjonal jazzscene i Oslo siden 2013.  Før det var han leder for Moldejazz fra 2001 til 2013.  

Ellers var han  styremedlem for Norsk Jazzforbund og Norsk jazzforum 1982-2009 som han styrte 2001-2005. Styremedlem, Nasjonal jazzscene 2006—2013.  Etter en idrettskarriere med nordnorske rekorder i svømming kom jazzinteressen (1968), og han var med da Nordnorsk jazzforum (1969), ble etablert samt umiddelbart brakte Keith Jarrett til konsert i hjembyens jazzklubb *Bleak house*.  Etter studier ved Universitetet i Oslo (1977–1978) meldte han flytting til Bodø (1978) og ledet jazzklubben Ad Lib Jazzklubb (1979) som ble *Årets jazzklubb* (1988). Senere var han leder for Bodø kulturhus 1991–2001 og var deretter festivalsjef for Moldejazz 2001-2013. Ellers har han deltatt i  styringsgruppa for musikkverkstedsordningen i Norsk musikkråd.

Han ble tildelt Norsk jazzforums hederspris under utdelingen av Jazzprisen 2025.

## Referanser
Max-Reinhardt-Seminar

**Max-Reinhardt-Seminar** er avdelingen for skuespill og regi ved Universität für Musik und darstellende Kunst Wien. Seminaret holder til i Palais Cumberland. Det ledes av professor Hubertus Petroll.

## Historie
Seminarets historie startet i 1852 med grunnleggelsen av *Lehrgang für Declamation und Mimik*. I 1929 ble Max Reinhardt gitt i oppdrag å etablere et seminar for skuespill og regi ved det daværende *Akademie für Musik und darstellende Kunst*. Seminaret holdt da til i slottsteateret i Schönbrunn, hvor Reinhardt underviste frem til 1937.

Etter Anschluss måtte mange av lærerne og studentene reise i eksil på grunn av nazistisk forfølgelse.

I 1940 flyttet seminaret inn i Palais Cumberland i Wien-Penzing. Fra 1948 til 1954 ble det ledet av Reinhardts enke Helene Thimig. Det ble bygget en ekstra scene i parken ved Palais Cumberland i 1983.

## Utdannelse

Seminaret tilbyr en fireårig utdannelse, og har omkring 40 lærere. Etter andre semester velger studentene studieretning. Det oppføres regelmessig teater av seminarets studenter, også i slottsteateret i Schönbrunn.

## Tidligere studenter

## Eksterne lenker
* Max-Reinhardt-Seminar
Open Air Theatre

**Open Air Theatre** i Regent's Park er et friluftsteater i City of Westminster i London. Teateret er et sommerteater som har åpent i tre til fire måneder i året. Det ble etablert i 1932 av Sydney Carroll og Robert Atkins.

Teateret brukes hovedsakelig av New Shakespeare Company. Hver sesong består gjerne av en oppsetning av *[[En midtsommernattsdrøm]]*, et annet skuespill av Shakespeare, en musikal og en barneforestilling. Ofte spiller de samme skuespillerne i flere eller alle av oppsetningene.

Teateret ligger sentralt i Regent's Park, og er omgitt av parklandskapet. Det har 1&nbsp;200 seter.

## Litteratur

* *Guide to British Theatres 1750–1950*, John Earl and Michael Sell, pp. 129–130 (Theatres Trust, 2000). ISBN 0-7136-5688-3.

## Eksterne lenker
*
Hein Paulsen

**Hein Paulsen** (født 30. september 1924, død 11. juni 1984) var en norsk jazzmusiker (trompet), kjent fra egne besetninger, eksempelvis
hans *Rytmeorkester* (1941–42) som blant annet hadde med en ung Bjarne Nerem saksofon.  Senere innlemmet han den lovende
saksofonist Kristian Bergheim, pianisten Øistein Ringstad og  Pete Brown som trommeslager.  Paulsen var ellers mye brukt frilans i Oslo's jazzliv.
Mot slutten, utover 60-tallet, var han i Kjell Karlsen's orkestre.
Han var bror til Gerd Paulsen (1915–77) som var mor til Harald Heide-Steen jr..

## Referanser
Berberhund

**Berberhund** er et begrep som refererer til ulike hunderaser fra Nord-Afrika, tradisjonelt holdt av berbiske folkeslag.

* Aidi (vokterhund)
* Sloughi (mynde)
Fredrik Vilhelm av Nassau-Weilburg

**Fredrik Vilhelm av Nassau-Weilburg** (ty. *Friedrich Wilhelm*; født 25. oktober 1768 i Den Haag, død 9. januar 1816 på Schloss Weilburg) var fra 28. november 1788 til sin død fyrste av Nassau-Weilburg. Han var også tronarving til Hertugdømmet Nassau som ble styrt av hans fetter, som var uten mannlige arvinger. Imidlertid døde han før han kunne etterfølge fetteren.

## Biografi
Fredrik Vilhelm var sønn av fyrst Karl Christian av Nassau-Weilburg (1735–1788) og prinsesse Caroline av Orange-Nassau (1743–1787), datter av prins Vilhelm IV av Orange-Nassau. Etter farens død i 1788 etterfulgte Fredrik Vilhelm ham som fyrste. 31. juli samme år giftet han seg med prinsesse Louise av Sayn-Hachenburg-Kirchberg (1772–1827) i Hachenburg. De fikk fire barn.

Da traktaten i Lunéville ble undertegnet i 1801 måtte han avstå Kirchheimbolanden (440 km²), men senere fikk han distriktene Ehrenbreitstein, Montabaur og Limburg (881 km²) som hadde tilhørt Kurtrier som erstatning for tapet. 

Sammen med Friedrich August av Nassau-Usingen sluttet han seg til Rhinforbundet i 1806, og med begge fyrstenes tillatelse ble hertugdømmet Nassau opprettet av Napoleon 30. august samme år. Dette ble regjert av begge, Fredrik Vilhelm og hans 30 år eldre fetter Fredrik August (1738–1816), fra Schloss Biebrich. Deres styresett var progressivt, i 1808 ble livegenskapet avskaffet, i 1811 endret de skattelovene og fastla at alle borgerne var like for loven. De var dessuten de første tyske fyrstene som fastla en landdag for deres rike. Dette skjedde 1. og 2. september 1814. I 1815 sluttet Nassau seg til det tyske forbund.

Fetterne hadde valgt å regjere sammen, da det allerede på det tidspunktet var klart at Fredrik August ikke ville få mannlige arvinger – av hans syv barn døde begge sønnene som barn. Det ble regnet med at hertugverdigheten ville falle til Fredrik Vilhelms linje Nassau-Weilburg.

Dette skjedde likevel ikke, fordi Fredrik Vilhelm den 9. januar 1816 falt i en trapp i Schloss Weilburg og døde, 47 år gammel. Fredrik August døde få uker senere, den 24. mars 1816. Dermed ble Fredrik Vilhelms sønn Vilhelm I av Nassau-Weiburg deres etterfølger som fyrste og hertug.

## Etterkommere
* Georg ''Vilhelm'' August Heinrich Belgus (1792–1839), tronfølger og hertug av Nassau fra 1816 til 1839.
* Augusta Louise Wilhelmine (1794–1796).
* Henriette Alexandrine (1797–1829), gift med erkehertug Karl av Østerrike-Teschen.
* Friedrich Wilhelm (1799–1845), gift med Anna Ritter Edle von Vallyemare, grevinne av Tiefenbach.

Fredrik Vilhelm av Nassau-Weilburg var tipp-tippoldefar til Harald V av Norge.

## Referanser


## Eksterne lenker
* http://www.nassau-info.de/geschichte-jb-herzoege.htm 
* https://web.archive.org/web/20070929012855/http://www.napoleon-nassau.de/start/index.html
Svenolov Ehrén

**Svenolov Ehrén** (1927–2004) var en svensk grafiker, maler, scenograf og illustratør. Han har laget 69 frimerker og ca. 900 bokomslag.

Han var gift med norsk-svenske Åse Kleveland fra 1972 til 1982.

## Referanser


## Eksterne lenker
*
Ultra Beatdown

***Ultra Beatdown*** er det fjerde albumet til Power metal-bandet DragonForce. Det ble sluppet 20. august 2008 i Japan og 25. august i Europa. Verdensturneen til albumet startet sommeren 2008. De besøkte Norge 27. februar 2009 på John Dee i Oslo. «Heroes of Our Time» er mulig å høre på DragonForce sin MySpace.
Dette er det første studioalbumet Frédéric Leclercq er med på å lage for DragonForce.

## Sporliste
#«Heroes of Our Time» &ndash; 7:14
#«The Fire Still Burns» &ndash; 7:50
#«Reasons to Live» &ndash; 6:26
#«Heartbreak Armageddon» &ndash; 7:41
#«The Last Journey Home» &ndash; 8:12
#«A Flame for Freedom» &ndash; 5:20
#«Inside the Winter Storm» &ndash; 8:12
#«The Warrior Inside» &ndash; 7:15

## Besetning
*ZP Theart
*Herman Li
*Sam Totman
*Vadim Pruzhanov
*Dave Mackintosh
*Frédéric Leclercq

## Eksterne lenker
*
Norgesrekordhistorikk på 50 m fri

Oversikt over utviklingen av norgesrekorder på 50 m fri (svømming) for både langbane (50 meter) og kortbane (25 meter).

Sist oppdatert: 14. desember 2018

## Langbane
### Menn
#### Elektronisk tidtagning

#### Manuell tidtagning

### Kvinner
#### Elektronisk tidtagning

#### Manuell tidtagning

## Kortbane
### Menn
#### Elektronisk tidtagning

#### Manuell tidtagning

### Kvinner
#### Elektronisk tidtagning

#### Manuell tidtagning

## Referanser


## Eksterne lenker
* Norges svømmeforbund

## Andre norgesrekorder
Live at The Dynamo

***Live at The Dynamo*** er den andre hjemmevideoen til det amerikanske progressiv metal bandet Fates Warning.

Videoen ble utgitt på VHS og DVD 25. januar 2000 av Metal Blade Records. Videoen er opptak fra konsert 30. mai 1998 på Dynamo Open Air festivalen i Nederland. Videoen er produsert av Joost van Wingerden og Fates Warning

## Sporliste
*«A Pleasant Shade of Gray»
*«Part II»
*«Part III»
*«Part V»
*«Part VI»
*«Part VII»
*«The Eleventh Hour»
*«Point of View»
*«Monument»
*«We Only Say Goodbye»

## Personell
*Ray Alder  Vokal
*Jim Matheos  Gitar
*Mark Zonder  Slagverk
*Joey Vera  Bassgitar
*Ed Roth  Keyboard
The View from Here

***The View from Here*** er den tredje musikkvideoen til det amerikanske progressiv metal bandet Fates Warning.

Videoen ble utgitt på DVD 10. juni 2003 av Metal Blade Records. Videoen inneholder konsertvideoer og musikkvideoer.

## Sporliste
*«Silent Cries» (musikkvideo)
*«Anarchy Divine» (musikkvideo)
*«Through Different Eyes» (musikkvideo)
*«Nothing Left to Say» (Live 1989)
*«Point of View» (musikkvideo)
*«Eye to Eye» (musikkvideo)
*The Making of *[[Parallels]]*
*«Monument» (musikkvideo)
*«A Pleasant Shade of Grey Parts X-XII» (live)
*«At Fates Hands» (live)
*«Prelude to Ruin» (live)
*«The Eleventh Hour»/ «Point of View» – Live fra Dynamo 1998
*The Making of *[[Disconnected]]*

## Personell

*Ray Alder – Vokal
*Jim Matheos – Gitar
*Mark Zonder – Slagverk
*Joey Vera – Bassgitar
*Kevin Moore – Piano & keyboard
*Frank Aresti – Gitar
*Steve Zimmerman – Slagverk
*Joe DiBiase – Bassgitar
Dieffenbachia

* *[[Dieffenbachia amoena|D. amoena]]*
* *[[Dieffenbachia baraquiniana|D. baraquiniana]]*
* *[[Dieffenbachia bowmannii|D. bowmannii]]*
* *[[Dieffenbachia exotica|D. exotica]]*
* *[[Dieffenbachia humilis|D. humilis]]*
* *[[Dieffenbachia maculata|D. maculata]]*
* *[[Dieffenbachia memoria-corsii|D. memoria-corsii]]*
* *[[Dieffenbachia picta|D. picta]]*
* *[[Dieffenbachia seguine|D. seguine]]*

***Dieffenbachia*** (norsk: **prikkblad**) er en planteslekt i myrkonglefamilien. Planten kommer opprinnelig fra de tropiske regnskogene i Sør-Amerika der de vokser på bakken. Den tolererer derfor skygge ganske godt. Planten er mye brukt som stueplante på grunn av de store og dekorative bladene som ofte har vakre mønster av forskjellig sort, avhengig av variètet. Særlig i 1970-årene var Dieffenbachia en svært 'trendy' potteplante. Det er særlig to arter som brukes som stueplanter hos oss, den ene er *Dieffenbachia maculata*, som blir om lag 15-50 cm høy, og *Dieffenbachia seguine*, som blir større og kraftigere enn den førstnevnte, opptil et par meter høy.
 
Planten inneholder en svært irriterende plantesaft, som kan føre til hevelser av slimhinner i munn og svelg, og en sviende reaksjon dersom den kommer i kontakt med huden. En bør bruke hansker når man skal håndtere planten.

Planten blomstrer sjelden, men på eldre planter kommer det av og til en blomst. Blomsten minner om blomster til andre planter i familien, men er grønn og tynn. Sammenliknet med bladene er den ganske uanselig.

I likhet med *Epipremnum aureum* (Gullranke) som også tilhører myrkonglefamilien antas Dieffenbachia å ha visse luftrensende egenskaper.

## Eksterne lenker
*
Lettskipsvekt

**Lettskipsvekt** (også betegnet **lettskip**) er et mål av vekten av et tomt skip. I praksis inkluderer dette selve skroget og alt fastmontert utstyr. Dette eksluderer drivstoff, proviant, ballastvann, last og andre ting man kan ha om bord.

Lettskipsvekt og dødvekt utgjør sammen skipets deplasement. 

## Referanseliste
Live in Athens

***Live in Athens*** er den fjerde hjemmevideoen til det amerikanske progressiv metal bandet Fates Warning.

Videoen ble utgitt på DVD i 2005 av InsideOut Music. Videoen inneholder opptak ifra en konsert i Athen, Hellas, februar 2005. 

## Sporliste
* «One»
* «A Pleasant Shade of Gray Pt. III»
* «Life in Still Water»
* «Simple Human»
* «Heal Me»
* «Pieces of Me»
* «Face the Fear»
* «Quietus»
* «Another Perfect Day»
* «A Pleasant Shade of Gray Pt. XI»
* «The Eleventh Hour»
* «Point of View»
* «Monument»
* «Still Remains»
* «Nothing Left to Say»

### Ekstramateriell
**Bak scenen**
*Utdrag fra Bulgarsk TV
*Øving i Athen
*Lydsjekk i Athen

**Holland Headway Festival 2005**
* «Another Perfect Day»
* «The Eleventh Hour»

## Personell
*Ray Alder – vokal
*Jim Matheos – gitar
*Frank Aresti – gitar
*Joey Vera – bassgitar
*Nick D'Virgilio – slagverk
*Kevin Moore – keyboard på «The Eleventh Hour»